laion/Wikipedia-Exotic huggingface dataset:
אלכס שניידר

אלכסנדר (אלכס) שניידר (באנגלית: Alex Shnaider; נולד ב-1968) הוא איש עסקים מיליארדר קנדי-ישראלי יהודי. עיקר החזקותיו טמון בשותפות קבוצת מידלנד בתעשיית הפלדה האוקראינית. שניידר נולד בצ'רנוביץ שבברית המועצות (באוקראינה של ימינו), ועלה לישראל עם משפחתו בגיל 4 בשנת 1972. כעבור פחות מעשור, כשהיה בן 13, היגרה המשפחה לקנדה. שניידר למד באוניברסיטת יורק שבטורונטו והיה לצעיר המיליארדרים הקנדים. במאי 2006 נבחר לכהן כיושב ראש "Royal Laser Corporation". שניידר הוא הבעלים של סוויטת פנטהאוז אקסקלוסיבית השוכנת במרומי "מלון ומגדל-הדירות טראמפ" בטורונטו, אותו בנה בשיתוף פעולה עם איל-הנדל"ן האמריקאי דונלד טראמפ. זוהי הדירה היקרה ביותר שנמכרה בטורונטו בשנת 2007, ושוויה מוערך בכ-20 מיליון דולר. שניידר נשוי ואב לשלושה ילדים. ב-18 בדצמבר 2007 נודע כי שניידר רכש 80% ממניות ממועדון הכדורגל מכבי תל אביב, בסכום המוערך בכ-65 מיליון ש"ח, כאשר יתרת המניות אמורה להיות מוחזקת על ידי אגודת מכבי תל אביב. עסקה זו יצאה לפועל לאחר הסכמה שהושגה בעניין סכסוך בין בעלי הקבוצה לוני הרציקוביץ' לרוני מאנה, לו הייתה חייבת הקבוצה לטענתו 19.4 מיליון ש"ח. באוגוסט 2009 מכר שניידר את הקבוצה לאיש העסקים מיטשל גולדהאר. שניידר רכש את קבוצת "Jordan Grand Prix" מאדי ג'ורדן בתמורה ל-50 מיליון דולר, ושינה את שמה ל-"Midland F1" והקבוצה התחרתה במרוצים בשנים 2005–2006. במקור, התכוון שניידר להקים קבוצה ולבנותה מן המסד, ברם הוא ביכר לרכוש את Jordan Grand Prix על מנת להבטיח את חדירתו לעולם הפורמולה 1 מבלי להזדקק להוצאות הגדולות שאחרת היו כרוכות בדבר. כמעט מיד לאחר שרכש את הקבוצה, פרחו שמועות כי הוא מתחרט עליה. בשנת 2005 מעט מאוד עבודות פיתוח נעשו בדבר המכוניות, בעוד שהשותפות הטכנית לשנת 2006 עם דאלארה כשלה, כמו-גם תוכנית להקמת קבוצת פורמולה 3 של מידלנד על-מנת להכשיר נהגים צעירים ברוסיה. ב-9 בספטמבר 2006 נודע כי הקבוצה נמכרה לחברת ספייקר ששילמה תמורתה 106.6 מיליון דולר. ב-10 בספטמבר נאמר ברשת הטלוויזיה ITV כי שניידר כבר איננו מעורב בענייני הקבוצה למן ההודעה על מכירתה. Bibiomer (2023-02-25), עברית: תעודת לידה המוכיחה את מקום הלידה, נבדק ב-2023-03-03 לי בוץ, רשמית: מכבי ת"א נמכרה למיטשל גולדהאר, באתר ynet, 5 באוגוסט 2009
סול

האם התכוונתם ל... סוֹל (מ-Soul באנגלית) – נשמה, נפש, הצד הרוחני והתודעתי של האדם סוֹל (Soul music) – מוזיקת נשמה, סגנון מוזיקלי המשלב רית'ם אנד בלוז וגוספל, שהתפתח בארצות הברית בסוף שנות ה-50 של המאה ה-20 קיה סול (רכב) (אנ') (Kia Soul) – דגם של מכונית של היצרנית הדרום־קוריאנית קיה (KIA), הנקרא כך הודות לדמיון בצליל לשמה של בירת דרום קוריאה סַיאוּל דמות מקראית סוֹל (Saul, נכתב ונהגה גם 'סָאוּל') – תעתיק שמו באנגלית של מלך ישראל שאול; ראו גם שאול (פירושונים) סדרת טלוויזיה סמוך על סול (Better Call Saul) – סדרת טלוויזיה אמריקאית, ספין־אוף של "שובר שורות", שבמרכזה דמותו של עורך הדין סול גודמן אסטרונומיה סול (Sol) – שמה בלטינית של השמש, הכוכב המהווה את מרכז מערכת השמש שלנו; ראו גם שמש (פירושונים) וסולארי (פירושונים) סול (מאדים) (אנ') – כינוי ליממה ("יממת שמש") על כוכב הלכת מאדים (אורכה 24 שעות, 39 דקות ו-35 שניות ארציות) אלים סול (מיתולוגיה רומית) (אנ') – אל שמש במיתולוגיה הרומית סול (מיתולוגיה נורדית) – אלת השמש הנורדית ספורט לוס אנג'לס סול – מועדון כדורגל נשים מקרסון, קליפורניה, ארצות הברית, שפעל בשנים 2007–2010 (בסמלו הופיעה שמש) רכב הונדה CR-X דל סול (del Sol, "של השמש") – מכיוון שבדגם זה הגג נפתח סול (תו) – תו בסולם הצלילים מפתח סול – מפתח הסופרן המשמש בעיקר את הקולות או כלי הנגינה הגבוהים, ראו מפתח (מוזיקה)#מפתח סול סול (מטבע) (גם "נואבו סול") – המטבע הרשמי של פרו, מהמילה הלטינית Solidus שמשמעותה מוצק (בספרדית פירושו גם שמש) SOL (מטבע וירטואלי מבוזר) – ראו סולנה (Solana, שמו של חוף בקליפורניה) SOL – שפת תכנות שקדמה ללואה (שפת תכנות) Sol – סימול מקוצר ל-Solomon Islands, איי שלמה, מדינת איים באוקיינוס השקט Sol – קיצור ל-Solidus, סוג של לוכסן Safety-of-life – שירות בטיחות, שירות תקשורת מבוסס רדיו המשמש באופן קבוע או זמני לשמירה על חיי אדם ועל רכוש ימית סול (במקור סויסה; ילידת 1982) – שחקנית, תסריטאית ומנחה ישראלית סול (קבלה) – שלום סול (דג) – דג ממשפחת הסוליתאים ("דגי משה רבנו") סול (חומר) – שם עממי לאתן־ויניל־אצטט (אנ') (EVA) מוקצף, המשמש במלאכת יד שול (פירושונים) אישים ששמם הפרטי הוא סול שאול (פירושונים) שמש (פירושונים) סולארי (פירושונים)
מפרץ חיפה

מפרץ חיפה הוא מפרץ בצפון מישור החוף היחידי הגדול בחוף הים התיכון של ארץ ישראל. אורכו (בציר צפון־דרום) הוא כ־12 קילומטר והנחל העיקרי הנשפך אליו הוא נחל קישון. רובע מפרץ חיפה הוא אחד מרובעי העיר חיפה. גבולותיו של מפרץ חיפה הם: בדרום, הכרמל ובקצהו כף הכרמל וחיפה בצפון, עכו ומפרץ עכו במזרח, עמק זבולון במערב, הים התיכון ככל שמתקדמים ממזרח למערב במפרץ חיפה המפרץ מעמיק וחלקו המזרחי הוא למעשה חלק מעמק זבולון ששקע לאחר תקופת הקרח האחרונה מתחת לפני המים. למפרץ חיפה נשפכים שני נחלי איתן גדולים: נחל קישון ונחל נעמן. ספיקתם של שני הנחלים הללו הצטמצמה מאז קום המדינה בשל שאיבת מים ממקורותיהם, ובעשורים האחרונים מימי שני הנחלים הזדהמו בשל הזרמת שפכים מבסיסים צבאיים, מפעלים ועוד. בשפכו של נחל קישון למפרץ הוקם נמל הקישון - נמל משנה לנמל חיפה. למפרץ נשפכים עוד כמה נחלי אכזב הנובעים בכרמל. השמירה על איכות הסביבה בנחלי מפרץ חיפה בידי שתי רשויות ניקוז נחלים: בדרום המפרץ - רשות ניקוז ונחלים קישון, ובצפון המפרץ - רשות ניקוז ונחלים גליל מערבי (תחום אחריותן של שתי הרשויות משתרע גם מעבר למפרץ חיפה). המפרץ שנוצל במתכונת מצומצמת כבר בשלהי התקופה העות'מאנית זכה לפיתוח מואץ בתקופת המנדט הבריטי. הבריטים הניחו את צינור הנפט כירכוכ-חיפה, שהוליך נפט גולמי בין 1935 ל-1948 לבתי הזיקוק בחיפה וממנו לנמל חיפה וליעדים באירופה, וכך עיצבו את עתידו כאזור עתיר תעשיות נפט ותזקיקיו, גז ופטרוכימיה. בשנות ה-30 ועד לשנות ה-50 של המאה ה-20 היה המפרץ מרכז של תעשיית הקרמיקה בישראל. באזור הזה רוכזו מפעלים כ"פלקרמיק", "קדר" ואחרים. בשנות האלפיים, התעשייה במפרץ חיפה כוללת מפעלים מהתעשייה הכימית והפטרוכימית, בית זיקוק, תעשייה כבדה ומפעלי דשנים. בתקופת המנדט הבריטי בארץ ישראל, מטוסים אמפיביים בקווי טיסה מסחריים המריאו ונחתו במפרץ. חברת התעופה הבריטית אימפריאל איירווייז המוכרת כיום יותר כבריטיש איירווייז, הפעילה קו טיסות בינלאומי שיצא מלונדון, עצר במעגן טבריה והמשיך למדינות במזרח הרחוק שהיו תחת שלטון בריטי. במקביל, היו טיסות שהגיעו מהדרום ועצרו בחוף ים המלח. כאשר התרסק אחד המטוסים הימיים בכנרת, בשנת 1942 בגלל סופה עזה פסקו הנחיתות הימיות בכנרת. אחרי שהנחיתות הימיות בכנרת פסקו, הן המשיכו בים המלח ובמפרץ חיפה. לאחר פרוץ מלחמת העולם השנייה, עם הצטרפותן של בריטניה ואיטליה ללחימה, הופסק השימוש האזרחי במטוסים אמפיביים בארץ ישראל צ'ק פוסט (אזור) נחל קישון זיהום האוויר באזור מפרץ חיפה מדיה וקבצים בנושא מפרץ חיפה בוויקישיתוף מיטיה פרומין, ריכב רובין, דב גביש, ‏על מפה רוסית של מפרץ חיפה (1772), קתדרה 107, אפריל 2003, עמ' 166-155 מידע על מפרץ חיפה בקטלוג הספרייה הלאומית שירי ספקטור-בן ארי, ‏סוגיות סביבתיות ותכנוניות במפרץ חיפה תכנית "מתחם בז"ן" ותכנית "קרקעות הצפון", באתר מרכז המחקר והמידע (ממ"מ) של הכנסת, 28 ביולי 2014 ועדת המשנה של הכנסת לבדיקת סוגיות תכנון וסביבה במפרץ חיפה, 2014 מפרץ חיפה - אתר המשרד להגנת הסביבה חגי עמית, "כל יום אני אומרת לבן שלי שיעזוב את המקום הזה", באתר TheMarker‏, 24 באפריל 2015 נעמה ריבה, תעצמו עיניים — והופ, עיר אקולוגית במקום בתי הזיקוק, באתר הארץ, 2 באפריל 2019 עורך, עמוס סלמון, מפה מסכמת של סיכוני רעידות אדמה בעיר חיפה וסביבתה, דוח מסכם לוועדת ההיגוי להיערכות לרעידות אדמה בישראל עלון ראשית התעופה בארץ ישראל, באתר התאחדות בולאי ישראל מטוסי ים בכנרת 1931–1942, יו-טיוב מים ושמיים - אתר חיל האוויר =
אלכסנדר שניידר

האם התכוונתם ל... אלכסנדר שניידר (כנר) – כנר, מנצח ומחנך יהודי אמריקאי אלכס שניידר – איש עסקים ומיליארדר יהודי אלכסנדר שניידר (שחמטאי) (Шнейдер Александр Борисович) – שחמטאי ורב-אמן אוקראיני סשה שניידר – צייר ופסל גרמני
גרטרוד עליון

גרטרוד בל עֶליוֹן (באנגלית: Gertrude Belle Elion‏; 23 בינואר 1918 – 21 בפברואר 1999) הייתה ביוכימאית אמריקאית יהודייה, כלת פרס נובל לפיזיולוגיה ורפואה לשנת 1988, יחד עם ג'ורג' היצ'ינגס וסר ג'יימס וויט בלאק. נולדה בניו יורק למשפחת מהגרים יהודית. אביה, רוברט עליון, מהגר יהודי מליטא עבד כרופא שיניים בעיר. אמה, ברטה (לבית כהן) הייתה מהגרת יהודייה מפולין. בשנות המשבר הכלכלי הגדול (1929 ואילך) איבדה המשפחה את כל רכושה. עליון סיימה בית ספר תיכון בגיל 15, בהצטיינות ובזכות ציוניה קיבלה מלגה ויכלה ללמוד בקולג'. בשנת 1937 סיימה, שוב בהצטיינות, לימודי תואר ראשון בכימיה במכללה לבנות מכללת האנטר. כל בקשותיה למלגה להמשך לימודים סורבו בשל מינה והיא החלה לעבוד לפרנסתה במשרות פשוטות שונות. רק בשנת 1941, לאחר כארבע שנות עבודה אגרה סכום כסף מספיק לתשלום שכר הלימוד לתואר שני, התקבלה ואכן סיימה עם MSc במדעים, באוניברסיטת ניו יורק כשהיא עובדת כמורה בבית ספר תיכון ובמקביל לומדת. עליון ניסתה, אולם בשל אפליה מינית לא הצליחה, להתקבל לתוכנית מחקר ללימודי דוקטורט. החלה לעבוד כעוזרת מעבדה ובמקביל המשיכה גם כמורה, בטרם התמנתה ב-1944 לעוזרתו של ג'ורג' ה' היצ'ינגס בחברת התרופות בורוז-וולקום (Burroughs-Wellcome; כיום חלק מחברת גלקסו-סמית'-קליין). מאוחר יותר, כאשר הוצע לה להמשיך בלימודי דוקטורט בשעות הבוקר, דבר שהצריך ויתור על משרתה, החליטה להמשיך ולעבוד ולא לשוב ללימודים. עליון מעולם לא השלימה לימודי דוקטורט, אולם קיבלה תואר דוקטור לשם כבוד משלוש אוניברסיטאות בארצות הברית. בשנות עבודתה לצדו של היצ'ינגס היא פיתחה מספר רב של תרופות חדשות, תוך שימוש בשיטות מחקר חדשניות, ביניהן תרופת האציקלוביר למחלת ההרפס סימפלקס. גולת הכותרת של עבודתה הייתה בסיוע לפיתוח תרופת ה-AZT לאיידס. עליון העדיפה שלא להשתמש בשיטות ניסוי וטעייה, אלא לנצל את ההבדלים הביוכימיים בין תאי אדם בריאים לבין גורמי מחלות כדי לפתח תרופות הפוגעות בגורם המחלה ללא נזק לתא הבריא. נוסף לזכייתה בפרס נובל, ב-1968 זכתה במדליית גרוון-אולין ולאחר מכן גם בפרסים רבים נוספים. בשנת 1990 הייתה לחברה באקדמיה הלאומית למדעים (ארצות הברית) ושנה לאחר מכן קיבלה את המדליה הלאומית למדעים. ב-1991 היא הפכה לחברה גם באקדמיה האמריקאית לאמנויות ולמדעים. באותה שנה היא גם הייתה לאישה הראשונה שהוכנסה להיכל התהילה הלאומי לממציאים של ארצות הברית. עליון לא נישאה מעולם ולא היו לה ילדים. ארוסה נפטר ממחלת לב לפני נישואיהם ולדבריה מצאה את מלוא סיפוקה במעבדת המחקר. מדיה וקבצים בנושא גרטרוד עליון בוויקישיתוף אתר האינטרנט הרשמי של גרטרוד עליון גרטרוד עליון, באתר פרס נובל (באנגלית) גרטרוד עליון, אנשי סגולה - יהודים זוכי פרס נובל, באתר בית התפוצות. קריסטין לארסן, גרטרוד עליון, באנציקלופדיה לנשים יהודיות (באנגלית) איתי נבו, המדענית ששינתה את העולם, במדור "היום לפני במדע" באתר של מכון דוידסון לחינוך מדעי, 23 בינואר 2018 גרטרוד עליון, באתר אנציקלופדיה בריטניקה (באנגלית) גרטרוד עליון, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Power Mac

Power Mac או Power Macintosh הוא דגם מחשב מקינטוש המבוסס על מעבדי PowerPC, שיוצר על ידי חברת אפל ויועד למגזר המקצועי (עורכי וידאו, אודיו וגרפיקה). אפל החלה לייצר דגמי פאור-מק בשנת 1994, אחרי שעברה מהתבססות על מעבדי 68k. הזיכרון לקריאה בלבד (ROM) של מחשבים אלו ומערכת ההפעלה של המק שיצאו עם דגמי פאור-מק הראשונים כללו אמולטור שנועד לאפשר לתוכנות שנכתבו עבור המעבדים הישנים לרוץ ללא שינוי. בשנת 2005 הפסיקה אפל את יצור דגמי הפאור-מק עקב המעבר לארכיטקטורת מעבדים של חברת אינטל. דגמי המחשבים שהחליפו את דגמי הפאור-מק הם דגמי הMac Pro.למרות המעבר, השימוש במחשבי PowerPC למיניהם בכלל (ובפרט מחשב כמו הפאוור-מק) התאימו גם לגרסאות המק Tiger ו-Leopard (כלומר התאימו עד Snow Leopard,אשר הוכרזה ב-9 ביוני 2009). מדיה וקבצים בנושא Power Mac בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
ג'ון קבוט

ג'ון קבוט (ונטית: Zuan Chabotto, זוּאַן קאַבוֹטּוֹ; איטלקית: Giovanni Caboto, ג'וֹבאַנּיִ קאַבוֹטוֹ; 1450–1499) היה נווט וחוקר ונציאני, אשר בעת הפלגותיו בשירות מלך אנגליה היה אחד האירופאים הראשונים שנחתו על אדמת אמריקה. ג'ון קבוט נולד באיטליה ב-1450. מקום הולדתו המדויק אינו ידוע, אך מכיוון שמגיל צעיר התגורר בוונציה, וב-28 במרץ 1476 קיבל אזרחות ונציאנית, הוא נודע כוונציאני. בוונציה רכש ניסיון בנווטות במסעות מסחריים לחצי האי ערב, בוונציה אף העלה את הרעיון לשוט מערבה כדי למצוא נתיבים שונים לאיי התבלינים דרך המעבר הצפוני, כפי שדמיין. ב-1490 עבר עם שלושת בניו, לודוביקו, סבסטיאן וסנצ'ו, לבריסטול שבאנגליה, ונשאר שם לשארית חייו. לא ידוע אם סייע למשלחת שנכשלה ב-1491, אך ברור שלאחר הצלחתו של קולומבוס בשנה שלאחר מכן, החליט להציע להנרי השביעי, מלך אנגליה הצעה דומה. לבסוף, ב-6 במרץ 1496, הוציא הנרי השביעי מכתב המאשר לקבוט ולשלושת בניו לצאת ולחפש איים בצפון, במזרח ובמערב, עם חמש ספינות תחת הדגל האנגלי. בעקבות אישורו של המלך הנרי השביעי, יצא קבוט מבריסטול על הספינה מתיו במאי 1497. המסע היה מסע שגרתי, בחודש שלאחר מכן אותרה יבשה, ייתכן שלברדור, ניופאונדלנד או שהאי קייפ ברטון (קנדה ובריטניה הגדולה הכריזו על קייפ בונביסטה, ניו פאונדלנד כאתר הנחיתה). כשראה סימני מגורים, הוא חקר את חופו הדרומי של האזור. הוא מיפה את קו החוף של צפון אמריקה מנובה סקוטיה לניופאונדלנד. קבוט האמין שהגיע לחופה הצפוני של אסיה, ושט חזרה ב-6 באוגוסט 1497. כשחזר, תכנן לשוב ולהמשיך ליפן, וקיבל אישור חדש מהמלך ב-3 בפברואר 1498. חמש ספינות יצאו לדרכן לניופאונדלנד באותה השנה, אך ספינה אחת נאלצה לחזור לאחר שנפגעה מסופה. משאר הספינות לא שמעו עוד, אם כי יש עדויות שמהן מסיקים שקבוט אולי הגיע בפעם השנייה לאמריקה. מסעו של קבוט היה הבסיס לתביעתה של בריטניה על קנדה. מדיה וקבצים בנושא ג'ון קבוט בוויקישיתוף ג'ון קבוט, באתר "Find a Grave" (באנגלית) ג'ון קבוט, באתר אנציקלופדיה בריטניקה (באנגלית) ג'ון קבוט, באתר אנציקלופדיית ההיסטוריה העולמית (באנגלית)
Jajah

ג'אג'ה (באנגלית: Jajah) הייתה ספקית שירותי טלפון מבוסס אינטרנט שפעלה עד ינואר 2014 ומאז חדלה לתת שירותים כלשהם. החברה נוסדה על ידי רומן שרף ודניאל מאטס מאוסטריה בשנת 2005. המשרדים הראשיים של החברה היו ממוקמים בקליפורניה ובלוקסמבורג. לג'אג'ה היה גם מרכז פיתוח בישראל. היתרונות של ג'אג'ה היו בכך שלא היה צורך בהורדה והתקנה של תוכנה כלשהי על המחשב ושהשיחות התבצעו בעלות נמוכה בהרבה מעלות השיחות של חברות הטלפוניה המסורתיות. הפחתת העלויות הושגה על ידי העברת אות הדיבור על גבי האינטרנט בטכנולוגיות VoIP. שירות Jajah Web מקשר בין מכשירי טלפון קוויים וטלפון סלולריים באמצעות האתר הראשי של ג'אג'ה. המשתמשים מקלידים את המספר שלהם ואת מספר היעד הרצוי באתר. השירות של ג'אג'ה קודם מחייג לטלפון של המשתמש. לאחר שהמשתמש עונה לטלפון השירות מחבר את השיחה למספר היעד והחיבור נוצר. ג'אג'ה טענה כי השירות שלהם עובד על כל דפדפני הרשת למיניהם. השירות אינו דורש אינטרנט מהיר, וכמו כן אין צורך להיות מחובר אונליין לאחר שנוצר החיבור, לעומת זאת על מנת להשתמש בשירות זה גישה לאינטרנט היא הכרחית על מנת ליצור את החיבור. משתמשי אינטרנט בעלי חיבור Dial-up להם אין קו טלפון נוסף, היו חייבים להגדיר באתר שהשיחה שלהם תתבצע כעבור כמה דקות כדי שיהיה להם מספיק זמן להתנתק מן האינטרנט על מנת שקו הטלפון שלהם יהיה פנוי. ב-28 ביוני 2006 ג'אג'ה החלו לאפשר קיום שיחות בינלאומיות בחינם בין משתמשים רשומים בג'אג'ה. השירות מוגבל למדינות מסוימות וכמו כן קיימת הגבלה על כמות שיחות החינם אותה ניתן לבצע. השיחות בין המשתמשים הרשומים בג'אג'ה ניתנים חינם בחיבור בין מספרי טלפון קוויים ומספרי טלפון סלולריים בארצות הברית, קנדה, סין, סינגפור, הונג קונג, תאילנד וכמו כן גם מספרי טלפון קווים ברוב המדינות האירופאיות וגם ארגנטינה, אוסטרליה, ישראל, יפן, מלזיה, מקסיקו סיטי, ניו זילנד, ונצואלה וזמביה. מדיה וקבצים בנושא Jajah בוויקישיתוף אתר האינטרנט הרשמי של Jajah ערן גבאי, ג'אג'ה מורידה את תעריפי השיחות מישראל ל-16 אגורות לדקה, באתר הארץ, 23 בינואר 2007 ליאור הנר, אוסטריה, ג'אג'ה תספק שיחות ללא צורך באינטרנט, באתר הארץ, 14 באוקטובר 2006 ליאור הנר‏, ג'אג'ה: שיחות חינם בסלולר, באתר וואלה, 27 בספטמבר 2006 למדינות מסוימות
שרשרת (מתמטיקה)

בתורת הקבוצות, שרשרת היא תת-קבוצה של קבוצה סדורה חלקית ( A , ≤ ) {\displaystyle \left(A,\leq \right)} שעבורה היחס ≤ {\displaystyle \leq } הוא יחס סדר מלא. שרשרת B {\displaystyle B} תקרא שרשרת מקסימלית אם לא קיימת שרשרת נוספת C {\displaystyle C} ב- ( A , ≤ ) {\displaystyle \left(A,\leq \right)} שעבורה B ⊂ C {\displaystyle B\subset C} . לפי עקרון המקסימום של האוסדורף, בכל קבוצה סדורה חלקית קיימת שרשרת מקסימלית. אנטי-שרשרת היא מושג הפוך לשרשרת. בניגוד לשרשרת, שבה כל זוג איברים ניתנים להשוואה זה לזה, באנטי-שרשרת כל זוג איברים אינו ניתן להשוואה. הלמה של צורן
IBook

iBook הוא מחשב נייד שיוצר על ידי חברת אפל בין השנים 1999 ל-2006. מחשב ה-iBook מיועד בעיקר לקהל צרכני בתחום החינוך, ומשום כך כולל פחות פיצ'רים ממחשב ה-PowerBook וכמו כן גם זול ממנו. ב-16 במאי 2006 החליפו מחשבי מקבוק את ה-iBook בליין המחשבים הניידים של אפל. הדגם הראשון של המחשב יצא ב-21 ביולי 1999 וצויד, כמו כל אלו שבאו אחריו, במעבד PowerPC. הדגם הראשון, שכונה בחיבה "צדפה" וקצת פחות בחיבה "מושב האסלה", אופיין בשילוב של שני צבעים והיה מצויד בידית נשיאה. דגם זה זכה לפרסום גם בזכות עמידותו הרבה בתנאים קשים. דגם עדכני יותר, שהיה רבועי ועשוי פלסטיק קשיח, יצא בשנת 2001 ונחשב בעיני רבים למסוגנן יותר. דגם זה התבלט בגווני הלבן שלו ובעיצובים העדכניים יותר של אפל בדור שאחרי ה-iMac המקורי. בנוסף ל-iBook המקורי יצא לאור מודל ה-G4 שכלל עיבוד מהיר יותר, עיצוב מודרני ותמיכה עשירה יותר. iBook G3 יצא ב-21 ביולי 1999 ה־iBook הראשון. מסך 12.1" מסוג TFT ורזולוציית 800X600. מעבד PowerPc G3 300MHz. 32MB זיכרון RAM. דיסק קשיח בנפח 3GB. מערכת הפעלה מסוג Mac OS 8.6. iBook G3 SE יצא ב-16 בפברואר 2000 - שדרוג מינורי למחשב הראשון. המעבד שודרג למהירות 366MHz. 64MB זיכרון RAM. דיסק קשיח בנפח 6GB. מערכת הפעלה מסוג Mac OS 9.0.2. iBook G3 Dual USB יצא ב-1 במאי 2001 - דור שני למחשבי iBook G3. מסך 12.1" מסוג TFT ורזולוציית 1024X768. מעבד PowerPc G3 500MHz. 128MB זיכרון RAM. דיסק קשיח בנפח 10GB. מערכת הפעלה מסוג Mac OS 9.1. iBook G3 14 inch יצא ב-אוקטובר 2001 - גרסה עם מסך גדול יותר. שום שינוי מלבד הגדלת המסך ל-14". iBook G3 mid 2002 יצא ב-20 במאי 2002 - גרסת רענון. העלאת מהירות המעבד ל-600MHz\700MHz. הוספת כרטיס מסך מסוג ATI Mobility Radeon 16 MB. מערכת הפעלה מסוג Mac OS X 10.1. iBook G3 Early 2003 יצא ב-22 באפריל 2003 - גרסת רענון, גרסת G3 האחרונה. העלאת מהירות המעבד ל-800MHz\900MHz. כרטיס מסך מסוג ATI Mobility Radeon 7500 32 MB. דיסק קשיח בנפח 40GB. מערכת הפעלה מסוג Mac OS X 10.2. מדיה וקבצים בנושא IBook בוויקישיתוף
ג'ון הוקינז

אדמירל סר ג'ון הוקינז (באנגלית: John Hawkins; ‏ 1535, פלימות' – 12 בנובמבר 1595) היה בונה ספינות אנגלי, קברניט וקצין מינהלה ימי, סוחר, נווט, וסוחר עבדים. כגזבר (1577) ומפקח (1589) הצי, הוא חידש ספינות ישנות ועזר לעצב ספינות מהירות וחדשות שלחמו בארמדה הספרדית ב-1588. לאחר מכן הורה לצי לחסום ולירט את ספינות האוצר הספרדיות. הוקינז היה אחד מאנשי הצי החשובים ביותר באנגליה של המאה ה-16, ואחד מהאדריכלים החשובים של הספינות בצי האליזבתני. בקרב הגדול של 1588 בו הארמדה הספרדית הפסידה, הוקינז שירת כסגן אדמירל. הוענק לו תואר אבירות על גבורתו בקרב. ויליאם, אביו של ג'ון, היה איש סודו של הנרי השמיני, מלך אנגליה וקפטן חשוב בצי האנגלי. הוקינז נחשב לחלוץ סחר העבדים האנגלי (למרות ששני סוחרים לונדוניים קדמו לו בהבאת עבדים אפריקאים לאנגליה) בשל היותו הראשון שעשה מסע סחר משולש (מסע מאירופה לאפריקה, רכישת עבדים שם, הבאתם לאמריקה, מכירתם ורכישת סחורות מקומיות וייבואן לאירופה). ב-1563 הוביל הוקינז משלחת שאליה הצטרף לראשונה בן דודו מדרגה שנייה, פרנסיס דרייק. מטרת המשלחת הייתה להשתלט על נתח מסחר העבדים האטלנטי, שהיה עד אז בשליטתן המוחלטת של המעצמות הימיות הגדולות - ספרד ופורטוגל. פעמיים הצליחו האנגלים להשלים את המסע ולחזור עם זהב וכסף שקיבלו מהמושבות הספרדיות בעולם החדש תמורת עבדים שחטפו או קנו באפריקה, כשהם גורפים רווחי עתק. ב-1595 התאחד שוב הוקינז עם דרייק להובלת צי בן 27 ספינות ו-2,500 איש, במטרה לתקוף בפוארטו ריקו ופנמה וללכוד אוצרות ספרדיים. ההתקפה כשלה כישלון חרוץ מאחר שהספרדים ידעו את תוכניות האנגלים והתכוננו בהתאם. במהלך המסע חלה הוקינז, מת ונקבר בים. מדיה וקבצים בנושא ג'ון הוקינז בוויקישיתוף ג'ון הוקינז, באתר אנציקלופדיה בריטניקה (באנגלית) ג'ון הוקינז, באתר אנציקלופדיית ההיסטוריה העולמית (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריצ'רד האקלוט

ריצ'רד האקלוט או האקליט (באנגלית: Richard Hakluyt;‏ 1552 או 1553 – 23 בנובמבר 1616) היה סופר וגאוגרף אנגלי. האקלוט ידוע בעיקר בשל מאמציו לקדם את ההתיישבות האנגלית בצפון אמריקה. האקלוט למד בבית הספר וסטמינסטר (אנ') ובקולג' כרייסטצ'רץ' שבאוניברסיטת אוקספורד בשנים 1583–1588. האקלוט היה הכומר והמזכיר האישי של אדוארד סטפורד (אנ'), איש חצרהּ של אליזבת' הראשונה ושגריר אנגליה בצרפת. האקלוט כיהן בתפקידים נכבדים בקתדרלת בריסטול ובמנזר וסטמינסטר, היה הכומר האישי של רוברט ססיל, הרוזן הראשון מסולסברי, ומזכיר המדינה בתקופתם של המלכים אליזבת' הראשונה וג'יימס הראשון. האקלוט קידם עצומה לאישור את הקמתה של וירג'יניה, שניתן בשנת 1606. בעקבות הוראה של מזכיר המדינה פרנסיס וולסינגהם. בשהותו בשגרירות אנגליה בפריז הקדיש האקלוט את זמנו לאיסוף מידע על מסעי המחקר של הספרדים והצרפתים בעולם החדש והחל בפרסום כתבי מסעות ותגליות. כתביו שלא ראו אור בחייו נערכו והובאו לדפוס על ידי הגאוגרף בן דורו סמיואל פרצ'ס. על שמו נקראת אגודת האקלוט, שנוסדה בלונדון ב-1846 ופועלת להפקת מהדורות מדעיות של ספרות מסעות ממקורות ראשוניים. מדיה וקבצים בנושא ריצ'רד האקלוט בוויקישיתוף ריצ'רד האקלוט, באתר אנציקלופדיה בריטניקה (באנגלית) כתבי ריצ'רד האקלוט בפרויקט גוטנברג (באנגלית) ריצ'רד האקלוט, באתר "Find a Grave" (באנגלית) ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
1083

שנת 1083 היא השנה ה-83 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. אלמורבידים כבשו את סאוטה, המאוז האחרון של זנאטה. צבא של אלפונסו השישי, מלך לאון וקסטיליה הגיע לאזור מצרי גיברלטר. מדריד עברה לשליטה של קסטיליה. 1 בדצמבר – אנה קומננה, נסיכה ביזנטית, ההיסטוריונית האישה הראשונה (נפטרה ב-1153) 2 בנובמבר – מתילדה מפלנדריה, אשתו של ויליאם הראשון, מלך אנגליה, דוכסית נורמנדי ומלכת אנגליה (נולדה ב-1031) רבי אליהו הכהן גאון, מחכמי ארץ ישראל בתקופת הגאונים, ראש ישיבת גאון יעקב. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1083‎ נפטרים ב-1083‎ מדיה וקבצים בנושא 1083 בוויקישיתוף
1082

שנת 1082 היא השנה ה-82 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. אל סיד שנמצא בשרות אמיר סרגוסה הביס את הצבא המשותף של אמיר ולנסיה, אמיר ליידה, ארגון ורוזנות ברצלונה. בעקבות תשלום כופר מוקטן, אלפונסו השישי, מלך לאון וקסטיליה תקף שטחים בשליטה מוסלמית. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1082‎ נפטרים ב-1082‎ מדיה וקבצים בנושא 1082 בוויקישיתוף
אדוארד פרלונג

אדוארד וולטר פרלונג (באנגלית: Edward Walter Furlong; נולד ב-2 באוגוסט 1977) הוא שחקן אמריקאי, ידוע בעיקר בשל תפקידו הראשי בסרט "שליחות קטלנית 2" כג'ון קונור, וכן בתפקיד דניאל ויניארד בסרט "אמריקה איקס". פרלונג נולד בגלנדייל שבקליפורניה לאם ממוצא מקסיקני ולאב בלתי ידוע. הוא עבר אל דודתו ודודו, ננסי טאפויה וסין פרלונג, בקיץ 1990; השניים הפכו לאפוטרופסים שלו בספטמבר 1991, אך באוגוסט 1993 חזר לאמו. פרלונג החל את קריירת המשחק שלו בסרט "שליחות קטלנית 2" בתפקיד ג'ון קונור, תפקיד שהקנה לו פרסום ופרסים שונים. לאחר מכן כיכב לצד שחקנים מפורסמים כגון מריל סטריפ וליאם ניסן בסרט "לפני ואחרי", ולצד טים רות' בסרט "אודסה הקטנה". בשיא הקריירה שלו הוציא גרסת כיסוי לשיר "אנשים הם מוזרים" של להקת "הדלתות" ביפן. קריירת השירה שלו ביפן לא הצליחה במיוחד. בשנת 1998, כיכב בסרט "אמריקה איקס" לצד אדוארד נורטון. בשנת 2006, הופיע ככוכב אורח בשלושה של סדרת הטלוויזיה "CSI: ניו יורק", בעוד שבשנת 2010 חזר לשחק בסדרה לעוד שני פרקים. בשנת 2019 חזר לגלם את ג'ון קונור בסרט "שליחות קטלנית: גורל אפל", שזהו החלק השישי בזיכיון באותו שם ומשמש המשך ישיר לסרטים "שליחות קטלנית" ו"שליחות קטלנית 2: יום הדין". החל משנת 1992, פרלונג בן ה-15 ומורתו, ז'קלין דומאק בת ה-28, החלו במערכת יחסים שנמשכה כמה שנים. כאשר חוק האונס סטטוטורי בקליפורניה השתנה ב-1994 ומאפשר העמדה לדין של נשים מבוגרות המקיימות יחסי מין עם קטינים, אז, דודו של פרלונג, שון, הגיש תלונה נגד דומאק, אך תלונה זה נדחתה. במאי 1999 תבעה דומאק את פרלונג בגין אלימות במשפחה. אדוארד פרלונג ניהל מערכת יחסים עם פריס הילטון בתחילת שנת 2000. הוא התחתן עם השחקנית רייצ'ל בלה ב-19 באפריל 2006, ונולד להם בן, איתן פייג' פרלונג ב-21 בספטמבר 2006. ב-8 ביולי 2009 הגישה בלה תביעה לגירושין. בלה טענה בבית המשפט כי בנם התינוק נבדק בחיוב לקוקאין, מה שהוביל את השופט לפסוק שביקוריו של פרלונג יחייבו אותו להיות פיכח. הוא ידוע כתומך בזכויות בעלי חיים, והופיע בתשדירים של הארגון "אנשים למען יחס מוסרי לבעלי חיים" (PETA). בשנת 2004 נעצר מפני שניסה להסיר סרטנים מחנות מכולת בקנטקי, שם צילם את סרטו העצמאי "ג'ימי וג'ודי". מדיה וקבצים בנושא אדוארד פרלונג בוויקישיתוף אדוארד פרלונג, ברשת החברתית אינסטגרם אדוארד פרלונג, במסד הנתונים הקולנועיים IMDb (באנגלית) אדוארד פרלונג, באתר AllMovie (באנגלית) אדוארד פרלונג, באתר Rotten Tomatoes (באנגלית) אדוארד פרלונג, במסד הנתונים הקולנועיים KinoPoisk (ברוסית) אדוארד פרלונג, באתר MusicBrainz (באנגלית) אדוארד פרלונג, באתר Discogs (באנגלית)
1080

שנת 1080 היא השנה ה-80 במאה ה-11. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. רובן הראשון מארמניה מקים את ממלכת קיליקיה הארמנית בחיי אבן פקודה כותב את חובות הלבבות קתדרלת יורק נבנית מחדש בסגנון נורמני עבדאללה אבן תומארת, מנהיג דתי ברברי, מייסדה הרוחני של שושלת האל-מוואחידון (נפטר ב-1128) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1080‎ נפטרים ב-1080‎ מדיה וקבצים בנושא 1080 בוויקישיתוף